REPUBLIKA HRVATSKA
ZAGREBAČKA ŽUPANIJA
OPĆINA BISTRA
OPĆINSKO VIJEĆE 


KLASA: 021-01/26-01/35
URBROJ: 238-2-01-26-01
Bistra, 02.07.2026.

Na temelju članka 48. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08., 36/09., 150/11, 144/12, 19/13, 137/15, 123/17, 98/19, 144/20), članka 30. Statuta Općine Bistra ("Službeni glasnik Općine Bistra 2/21 .), a vezano uz članak 16. Zakona o udžbenicima i drugim obrazovnim materijalima za osnovnu i srednju školu („Narodne novine 116/18, 85/22, 92/24, 105/25), Općinsko vijeće Općine Bistra na 9. sjednici dana 02.7. 2026. godine donosi


ODLUKU

o financiranju radnih bilježnica za učenike osnovnih škola s prebivalištem ili boravištem na području Općine Bistra za školsku godinu 2026./27. sredstvima iz proračuna Općine Bistra

I.

Općina Bistra, sukladno raspoloživim financijskim sredstvima, za školsku godinu 2026./27. osigurat će radne bilježnice za učenike osnovnih škola koji:
· imaju prebivalište i boravište na području Općine Bistra,
· su upisani u Osnovnu školu Bistra na dan 30.08.2026.
Pravo iz stavka 1. ove točke ne ostvaruju učenici:
· koji ostvaruju pravo na druge obrazovne materijale po drugoj osnovi,
· koji ostvaruju pravo na puni novčani iznos za nabavu drugih obrazovnih materijala,
· koji ponavljaju razred.
II.

Sredstva za provedbu ove Odluke osigurana su u Proračuna Općine Bistra za 2026. godinu.

III.

Za provedbu ove Odluke zadužuje se Jedinstveni upravni odjel, Odsjek za razvoj i društvene djelatnosti, a za provedbu javne nabave radnih bilježnica za Osnovnu školu Bistra zadužuje se Osnovna škola Bistra.
Ovlašćuje se Općinski načelnik za zaključivanje Sporazuma sa Osnovnom školom Bistra.

IV.
						
Ova Odluka stupa na snagu osmog dana od dana objave, a objavit će se u „Službenom glasniku Općine Bistra“.



							Predsjednica Općinskog vijeća
								  Danijela Maršić Peica

OBRAZLOŽENJE
1.	Pravni temelj

Članak 48. Zakona o lokalnoj i područnoj (regionalnoj) samoupravi )NN 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20) 
U Proračunu Općine Bistra osiguravaju se sredstva u okviru osnovnog programa, a vezano uz članak 16. Zakona o udžbenicima i drugim obrazovnim materijalima za osnovnu i srednju školu („Narodne novine 116/18, 85/22, 92/24, 105/25).

Općina Bistra osigurala je u Proračunu Općine Bistra za 2026. godinu u okviru dodatnog programa osnovnoškolskog obrazovanja za sufinanciranje nabave radnih bilježnica i drugih obrazovnih materijala učenicima Osnovne škole Bistra te sufinanciranje nabave radnih bilježnica učenicima koji imaju prebivalište na području Općine Bistra, a polaze druge osnovne škole izvan područja općine.

2.	Osnovna pitanja i prikaz stanja

Na području djeluje osnovna škola s dvije područne škole, pri čemu se jedna područna škola nalazi na području Općine Bistra. Osnivač škole je Zagrebačka županija.”
Osnovnu školu Bistra pohađa 510 učenika sa prebivalištem sa područja Općine Bistra. 


3.	Procjena financijskih sredstava
Sredstva za financiranje radnih bilježnica planirana su u Proračuna Općine Bistra za 2026. godinu na poziciji R-062, R062-1.
